জসিডি–দুমকা–রামপুরহাট রেলপথ
জসিডি–দুমকা–রামপুরহাট রেলপথ ভারতের পূর্ব রেল অঞ্চলের আসানসোল রেল বিভাগ-এর অধীনে ভারতীয় রেলের একটি অংশ। রেলপথটি পশ্চিমবঙ্গের বীরভূম জেলার রামপুরহাট শহরের সঙ্গে ঝাড়খণ্ড রাজ্যের সাঁওতাল পরগনা বিভাগের দেওঘরের জসিডি শহরের সংযোগ ঘটিয়েছে। এই রেলপথ ১,৬৭৬ মিমি (৫ ফুট ৬ ইঞ্চি) ব্রডগেজ ট্র্যাক দ্বারা নির্মিত হয়েছে। এই রেলপথ ঝাড়খণ্ডের সাংস্কৃতিক রাজধানী দেওঘরকে ঝাড়খণ্ডের উপরাজধানী দুমকার অংশের সংযুক্ত করে।